钦定古今图书集成/方舆汇编/职方典/第1542卷 > 《游瓮安后岩》曹代之
## 钦定古今图书集成/方舆汇编/职方典/第1542卷 > 《游瓮安后岩》曹代之

“寒气敛馀肃，晴风振天表。林麓动幽怀，探历尽奇窈。
孤筇摄危级，寓目延清眺。烟岚净远坐，诸峰青未了。
湖光一片明，孤情穷浩渺。百感从中来，俯仰各有道。
茫茫集百端，欣慨萦怀抱。古碣读遗文，岁月不易考。
转境得幽异，绝壁参空杳。草木肆蒙茸，怪石迷丝茑。
古穴不可寻，寒云栖树杪。诸子争胜情，领略具清皎。”
踞石发高啸，登峰绝危讨。曲折顿忘疲，感触亦深悄。
归途月色明，回首孤峰小。